Verhoudingsblog: "Is jou verhouding in 'n doodloopstraat?" (Deel II) | SARIE
Verhoudingsblog: "Is jou verhouding in 'n doodloopstraat?" (Deel II)	deur Grete Becker
Is jou verhouding in 'n doodloopstraat? Hier volg DEEL II
Hedy Schleifer noem konflik, konfrontasie en irritasie relational navigational tools in the service of emotional intelligence. Konflik is die flits in die hand van die terapeut wat die lig skyn reg op die plek waar die groei en die herstel in die individu sowel as die paartjie se lewe moet gebeur. In my eerste sessie vra ek altyd vir kliënte waarop hulle verlief geraak het; wat is die karaktertrekke, uitleef van lewendigheid, of spesiale gedrag wat hulle tot hul maat aangetrokke laat voel het. Want sien, dit werk so: Ek het dit, ek verloor dit, ek herken dit weer in jou, ek raak verlief daarop, ek trou dit en dan wil ek dit doodmaak … of verander.
Die Imago-teorie vir verhoudings is 'n vertrekpunt. Lees die boek Getting The Love You Want. Wees nuuskierig om uit te vind wat onder die konflik lê. Leer om weer met sagte oë na jou maat te kyk. Leer om jou maat se andersheid te respekteer……..en lief te kry. Dit is ware liefde….